Seitsmes Meel

Seitsmes Meel oli aastatel 1986–1990 tegutsenud Eesti rokkansambel.

 Koosseis ja tegevus 
Ansambli eestvedaja ning ühtlasi solist, kitarrist, laulude muusika ja sõnade autor oli Henry Laks. Ansamblisse kuulusid veel Kalle Vilpuu (kitarr), Imre Eenma (basskitarr), Tõnu Väärtnõu (klahvpillid) ja Toomas Leemets (löökpillid). 1987. aastal olid ansambli liikmed ka Tarmo Adson (kitarr) ja Ilmar Laisaar (klahvpillid).

Ansambli loomise mõte tekkis Tartu muusikapäevadel 1984. aastal, kui Henri Laks ja Kalle Vilpuu sattusid juhuslikult juttu ajama.Kitarrist Kalle Vilpuu meenutab Henry Laksi: selliseid inimesi ei sünni palju. kultuur.postimees.ee, 11. mai 2023.

1987. aastal pälvis ansambel Tartu muusikapäevadel ajakirjanike preemia ja publiku lemmikansambli auhinna. 1988. aasta suvel liitus ansambliga stuudiotegevuses ka Alo Mattiisen.

Esimesel Rock Summeril 1988. aastal oli Seitsmes Meel viimane esineja. Rokkfestivali külastas toona Tallinna Lauluväljakul umbes 100 000 inimest.Noortena võlusime ära terve Eesti. Õhtuleht, 21. mai 2013

Miks ansambel 1990. aastal kuulsuse tipul olles tegevuse lõpetas? Imre Eenma: "Need olid huvitavad ja natuke skisofreenilised ajad. Kõik sai vabaks ja kõigil tekkis äkki väga palju tegemist." Kalle Vilpuu: "Toonane lahkuminek oma kuulsuse tipul jäigi mõistatuseks, aga nii läks"

2013. aasta suvel tuli ansambel uuesti kokku, et esineda Käsmu kontsertidel. Kontserte anti ka 2014. ja 2015. aastal.80ndate rokitäht Seitsmes Meel teeb sel suvel come backi, Õhtuleht, 11. märts 2013 Lavale naasmiseks andis tõuke kurb sündmus: klahvpillimängija Tõnu Väärtnõu oli õnnetu kukkumise tagajärjel surma saanud. Tõnu oli aastaid proovinud bändikaaslasi uuesti kokku tuua, kuid eri põhjustel polnud see õnnestunud. 

 Looming 
Ansambli tuntumad lood on "Tule kui leebe tuul", "Salaja", "Õpetaja", "Hoia mu poole", "Tuisueit", "Kingitus" jt.Ruja. Teema 46.

"Tule kui leebe tuul” valiti 2009. aastal telesaates "Eesti otsib lemmiklaulu" kõigi aegade parimate armastuslaulude hulgas 4. kohale.Seitsmes Meel on tagasi. Tartu Ekspress nr. 4, 30 jaanuar 2014.

Seitsmenda Meele loomingust on jäädvustatud väike osa ja seegi vaid 1989. aastal välja antud kassetil. Mõned lood on Henri Laksi sooloplaatidel.

Diskograafia
Albumid
Seitsmes Meel (Cassette, Album, Misprint), Levimuusikute Klubi "Muusik", 1989
Seitsmes Meel (LP, Album, Ltd, Num, RE, Turquoise), Akord Records, 2024
Seitsmes Meel (LP, Album, RE, Black Vinyl, Band Edition), Akord Records, 2024
Lood:
A1	Break The Window
A2	Õpetaja
A3 "Tule kui leebe tuul"
A4	Kannatus
A5	Kõrbes
A6	Pärl
B1	Hoia Mu Poole
B2	Unesnõiduja
B3	Sõna
B4	Suhted
B5	Pagemine (Kontsert)Seitsmes Meel. Discography. 

 Viited 

Välislingid
Ansamblist ruja.ee veebilehel (vaadatud 14.02.2013).
Tartu muusikapäevad: Seitsmes Meel ja Henry Laks. Esmaeeter 20. august 1987.
Tartu levimuusikapäevad 1988. Esmaeeter 22. mai 2009. 
Kaja Roomets. Seitsmenda Meele muusiku Tõnu Väärtnõu pill vaikis igaveseks. Õhtuleht, 9. jaanuar 2013.

Kategooria:Eesti rock-ansamblid